కాంకరియా సరస్సు

కాంకరియా సరస్సు  (ఆంగ్లం: Kankaria Lake) గుజరాత్ లోని అహ్మదాబాదులో గల ఒక సరస్సు. దీని పూర్వపు పేరు హౌజ్-ఏ-కుతుబ్. పట్టణం లోని ఆగ్నేయదిశలో ఉన్న మణినగర్ ప్రాంతంలో ఇది ఉన్నది. ఇది 1451 లో సుల్తాన్ కుతుబ్ ఉద్దీన్ కట్టించాడని ఒక వాదన, చాళుక్య కాలంలో నిర్మించబడినదని మరొక వాదన కలదు. 2008 లో ఈ సరస్సును పునరుద్ధరించారు. ఈ సరస్సు వృత్తాకారంలో ఉన్నది. సందర్శకులను ఆకర్షించేందుకు సరస్సు యొక్క చుట్టు ప్రక్కల జూ, రైలు బండి, కిడ్స్ సిటీ, బెలూన్ రైడ్, వాటర్ రైడ్, వాటర్ పార్క్, భోజన/ఫలహార విక్రయశాలలు వంటివి కలవు.

 వ్యుత్పత్తి 
సరస్సును తవ్వకంలో పలు కంకర రాళ్ళు బయల్పడటంతో దీనికి ఈ పేరు వచ్చినదని నానుడి. సుల్తాన్ కుతుబుద్దీన్ సరస్సును నిర్మించుటకు సరియైన ప్రదేశం సూచించమని షాహ్ ఆలం అనే మునిని కోరగా అతను విసిరి వేసిన కంకర రాళ్ళ మధ్యలోనే సరస్సును తవ్వారని, అందుకే, దీనికి ఆ పేరు వచ్చినదని మరొక వాదన కలదు. ఇంకో వాదన ప్రకారం తవ్వకాలు జరిపే సమయంలో హజరతి షాహ్ ఆలం పాదానికి కంకర రాళ్ళ వలన గాయం అయినదని, అందుకే ఈ పేరు వచ్చినది అని ప్రతీతి.

 కమలా నెహ్రూ జంతు ప్రదర్శన శాల 
సరస్సుకు ఒక ప్రక్కన ఉన్న జంతు ప్రదర్శనశాల లో ఏనుగు, నెమళ్ళు, మొసళ్ళు, పులులు, సింహాలు కలవు.

 మూలాలు 

వర్గం:సరస్సులు